AZ ÁLLATORVOSTUDOMÁNYI EGYETEM TUDOMÁNYOS KUTATÁSI BIZOTTSÁGÁNAK ÜGYRENDJE

V2 sz. verzió

A kiadás dátuma:

2017. 12.12.

(Érvényes: visszavonásig)

Elérési hely: www.univet.hu/intra

|  |  |
| --- | --- |
| KÉSZÍTETTE: | Dr. Gálfi Péter |
|  |  |
|  | *TKB elnök* |
|  |  |
| Jóváhagyta | Szenátus |
|  |  |
|  |  |

AZ ÁTE TKB ÜGYRENDJE

1. A szabályzat célja és alkalmazási területe

Az Állatorvostudományi Egyetem (a továbbiakban: Egyetem) Tudományos Kutatási Bizottsága (a továbbiakban: Bizottság) működési rendjének és feladatainak meghatározása.

A Bizottság az Egyetem Szervezeti és Működési Szabályzat (SZMSZ) I. kötete, a Szervezeti és Működési Rendben (a továbbiakban: SZMR) foglaltaknak megfelelően működik.

**2. A BIZOTTSÁG LÉTREHOZÁSA ÉS TAGSÁGA**

**2.1. A Bizottság létrehozása**

* A Bizottság tagjait a Szenátus választja, a Bizottság elnöke a tudományos rektorhelyettes. A Szenátus egyetértésével a Doktoranduszok Hallgatói Önkormányzata (DHÖK) 1 fő hallgatót delegálhat a Bizottságba.
* A Bizottság elnökét és tagjait a rektor bízza meg.

**2.2. A Bizottság összetétele**

A Bizottság létszáma az elnökkel együtt 8 fő.

* + - * elnöke: a tudományos rektorhelyettes;
      * titkára: a Pályázati Osztály tudományos rektorhelyettes által felkért munkatársa (szavazati jog nélkül);
      * tagjai:
      * az Állatorvostudományok Doktori Iskola két programirányának vezetője, [[1]](#footnote-1)
      * az oktatási rektorhelyettes,
      * a nemzetközi rektorhelyettes,
      * a klinikai rektorhelyettes,
      * 1 fő vezető oktató,
      * 1 fő PhD-hallgató, akit a DHÖK delegál.

**2.3. A Bizottság tagjai megbízatásának megszűnése**

a) A Bizottság tagjainak megbízatása a Szenátus megbízási idejére, a DHÖK képviselőinek tagsága egy évre szól, de legkésőbb a Szenátus megbízási idejének lejártáig.

b) A közalkalmazott foglalkoztatott tagsága megszűnik

* lemondással;
* elhalálozással;
* érdemtelenné válással;
* visszahívással;
* közalkalmazotti jogviszony megszűnésével.

c) A hallgató megbízatása megszűnik

* lemondással;
* elhalálozással;
* érdemtelenné válással;
* visszahívással;
* a hallgatói jogviszony megszűnésével;
* a hallgatói jogviszony szünetelésével.

d) Az elnök megbízatása megszűnik:

* lemondással;
* elhalálozással;
* érdemtelenné válással;
* visszahívással;
* közalkalmazotti jogviszony megszűnésével.

**2.4. A Bizottság tagjainak joga és kötelessége, hogy**

a) részt vegyenek a Bizottság ülésein vagy annak összehívását kezdeményezzék, közreműködjenek a Bizottság eredményes munkájában;

b) segítsék a működés fejlesztését, a tudományos szemlélet kialakulását és fejlesztését, a feladatok végrehajtását, a határidők betartását az Egyetemen;

c) javaslatokat tegyenek az észlelt problémák megoldására, a működés fejlesztésére.

**3.A BIZOTTSÁG MŰKÖDÉSE, FELADATA, HATÁSKÖRE**

**3.1. Alapvetések**

A Bizottság a Szenátus tudománystratégiai tanácsadó testülete, amely ellátja a tudományos kutatás és szolgáltatás tartalmi ügyeivel, feltételrendszerének biztosításával kapcsolatos előkészítő, elemző, értékelő és ellenőrző tevékenységet.

**3.2. A Bizottság működése**

a) A Bizottság a maga által kialakított, a Szenátus által elfogadott ügyrend szerint működik.

b) A Bizottság a feladatait az illetékes egyetemi vezetőkkel egyeztetve, szükség esetén szakértők bevonásával látja el.

c) A feladatok elvégzéséhez szükséges erőforrásokat az Egyetem vezetése biztosítja.

**3.3. A Bizottság ülései**

1. A Bizottság elnöke az aktualitásoktól függően, de egy tanulmányi félévben legalább kétszer összehívja a Bizottság ülését.
2. Össze kell hívni a Bizottság rendkívüli ülését, ha azt a rektor, a kancellár, a Bizottság elnöke, az DHÖK vagy a Bizottság legalább két tagja kezdeményezi.
3. Az ülés összehívása, megnyitása, levezetése és berekesztése a Bizottság elnökének feladata. Akadályoztatása esetén a feladatokat az elnök által felkért tag látja el.
4. A Bizottság ülései nem nyilvánosak. A Bizottság elnöke tanácskozási joggal bárkit meghívhat a Bizottság ülésére, illetve bárkit felkérhet a Bizottság munkájában való részvételre.
5. A Bizottság ülésének idejéről és helyéről a meghívókat elektronikus úton, visszaigazolás kéréssel a tagok és meghívottak részére az ülés időpontja előtt

* rendes ülés esetén legalább 5 nappal,
* rendkívüli ülés esetén legalább 3 nappal

kell megküldeni.

1. A Bizottság üléséről, az ülést követő 15 munkanapon belül, írásbeli emlékeztetőt kell készíteni, és azt a tagoknak megküldeni. Az emlékeztetőt a titkár készíti és az elnök az aláírásával hitelesíti.
2. A Bizottság elnökének lehetősége van arra, hogy a tagok közül egy vagy több személyt, illetve az Egyetem bármely munkatársát felkérje vagy megbízza egy-egy napirendi ponttal kapcsolatban előzetes szakmai javaslat, vélemény kialakítására, feladat kidolgozására.

**3.4. A döntések meghozatalának rendje**

1. A Bizottság ülése határozatképes, ha tagjainak több, mint a fele jelen van.
2. Az ülésről távolmaradó tag nem helyettesíthető.
3. Ha a Bizottság ülése nem határozatképes, legfeljebb fél óra múlva az ülést változatlan napirenddel újra össze kell hívni, amely a megjelentek számától függetlenül határozatképes.
4. A Bizottság minden tagját egy szavazat illeti meg. A Bizottság egyszerű szótöbbséggel hozza döntéseit. A Bizottság titkára nem rendelkezik szavazati joggal. A Bizottság döntésével szemben fellebbezni nem lehet.
5. A Bizottság döntése ügyrendjének, munkatervének elfogadásakor határozat, egyéb esetekben állásfoglalás születik. Szavazategyenlőség esetén az Elnök szavazata dönt.
6. A Bizottság határozatait nyílt szavazással hozza, kivéve, ha
   * bármely tag indítványára tartott szavazáson egyszerű szótöbbséggel titkos szavazást rendel el, vagy
   * személyi kérdésben foglal állást.

1. A Bizottság kivételes esetben elektronikus szavazás formájában is dönthet. Ebben az esetben az elnök e-mail-ben ismerteti a tagokkal az állásfoglalás tárgyát, valamint a szavazás leadásának határidejét. A titkár a szavazás határidejét követő munkanapon összesíti a leadott szavazatokat. Ha a leadott szavazatok száma nem éri el a határozatképességi küszöböt, akkor a szavazás érvénytelen, újabb szavazás a kérdésben csak ülésen tartható.
2. A Bizottság a döntéshozatala során szakértőket is bevonhat. Az eseti szakértők tanácskozási joggal ruházhatók fel.

### **3.5. A dokumentumok, feljegyzések kezelése**

1. A bizottság munkája során keletkező dokumentumok kezeléséért a bizottság titkára felel.
2. A bizottság titkára
   * az elnök kérésének megfelelően szétküldi az ülések meghívó leveleit és mellékleteit a Bizottság tagjainak, és a meghívottaknak;
   * elküldi az ülésekről készített emlékeztetőket és a jóváhagyott dokumentumokat, feljegyzéseket a Bizottság tagjainak;
   * elküldi a fejlesztési és egyéb javaslatokat az érintett vezetőknek;
   * 5 évig megőrzi a Bizottság munkája során keletkezett levelezést és dokumentumokat.

**3.6. Feladatok, hatáskörök**

A Bizottság

1. véleményezi az egyetemi szintű kutatási, fejlesztési stratégiát, a kutató egyetemmé válás követelményei teljesítésének feladatait;
2. évente összegzi az Egyetemen folyó tudományos kutatótevékenység eredményeit;
3. tudományterületenként elemzi az egyetemi tudományos kutatás hazai és nemzetközi rangsorban elfoglalt helyét, a kiemelt forrásszerző képességű szakértői csoportok működését támogató egyetemi környezet feltételeit;
4. tájékozódik a tudományos kutatási projektek megvalósulásáról, a Pályázati Osztály működéséről;
5. [[2]](#footnote-2)felügyeli az Kiválói Intézményi támogatásban foglalt pályázatok kiírását az esélyegyenlőségi és átláthatósági szempontokat mindenkor szem előtt tartva;
6. [[3]](#footnote-3)az intézkedési terv és a költségvetésnek megfelelően kiválasztja a támogatásra érdemes pályázatokat, amennyiben szükséges, akkor részt vesz az intézkedési terv és a szakmai jelentés elkészítésében, valamint a költségvetés módosításának szakmai szempontok alapján történő módosításában.

**4. HATÁLYBA LÉPTETŐ RENDELKEZÉS**

Jelen ügyrendet a Tudományos Kutatási Bizottság megtárgyalta és elfogadta.

Az Állatorvostudományi Egyetem Szenátusa a jelen ügyrendet a 2017. május 2-án elfogadta, 2017.december 12-én módosította.

Jelen szabályzat a Szenátus döntését követő napon lép hatályba**.**

.

Budapest, 2017. ?

Szenátus nevében

dr. Battay Márton Dr. Sótonyi Péter

Szenátus titkára rektor, Szenátus elnöke

**1. számú melléklet**

A módosítások nyilvántartása

| Kiadás dátuma | Verzió szám | Készítette /  módosította | Változás rövid leírása |
| --- | --- | --- | --- |
| 2017.03.20. | V1 | Dr. Gálfi Péter | Tudományos kutatási Bizottság által elfogadott. |
| 2017 | V2 | Dr. Gálfi Péter | Tudományos kutatási Bizottság által elfogadott |

1. Módosította a Szenátus …/2017/2018 SZT számú határozatával 2017. december 12-én. [↑](#footnote-ref-1)
2. Beillesztette a Szenátus …/2017/2018 SZT számú határozatával 2017. december 12-én. [↑](#footnote-ref-2)
3. Beillesztette a Szenátus …/2017/2018 SZT számú határozatával 2017. december 12-én. [↑](#footnote-ref-3)